Докладът е...........от ОС на ФЖМК, 8 ноември 2018 г.

**Факултет по журналистика и масова комуникация - Софийски университет „Св. Климент Охридски”**

**Отчетен доклад**

на деканското ръководство за периода ноември 2017 – ноември 2018 година

( Настоящият доклад представя синтезирано състоянието на образователни, научно-изследователски и административни дейности на ФЖМК-СУ за отчетния период Той включва докладите на зам.-деканите по ресори: образователна дейност в ОКС “бакалавър“ и “магистър“, научно-изследователската и международна дейност и административна и стопанска дейност).

Стратегическото управление и развитие на университета като образователна институция, в това число и ФЖМК-СУ като част от университета, се основава на осъществяването на образователни политики за осигуряване на качествено обучение на студентите и подпомагане и развитие на научно-изследователската дейност на академичния състав. Тези политики, или по-точно стремежът за тяхното прилагане, са били и ще бъдат част управлението на факултета както през целия мандат, така и през отчетния период. През този отчетен период акцентът и усилията на екипа са били за налагане на професионални съвременни практики, като част от усвояваните от студентите професионални умения са максимално близки до работната среда. Това е и дълготрайна политика на изграждане на учебните планове на ФЖМК-СУ. Участието на колеги от практиката като част преподавателския състав е практика от самото създаване на факултета. Представените в този доклад дейности са били част от годишни отчети за оценяване, акредитация, вътрешен одит и атестация на преподавателския състав, както от страна на вътрешните комисии на факултета, така и от страна на междуфакултетските органи в университета, Университетският център за управление на качеството и институциите за външно оценяване на образователните услуги в страната- МОН и НАОА. През отчетния период бяха направени два отида от страна на УЦУК на факултета, като получените доклади бяха разгледани от академичния състав и администрацията на факултета. УЦУК проведе анкетно проучване на студентското мнение за процеса на обучение. С основните изводи на доклада бе запознат академичния състав на ФЖМК-СУ, като бяха набелязани мерки за отстраняване на негативните тенденции, регистрирани в доклада за качеството на обучението на студентите, които се изпълняват. ФЖМК-СУ, като част от другите институции в областта на образованието, получава оценка чрез рейтинговите системи, приети от МОН в направление (3.5. Обществени комуникации и информационни науки), където е факултета, ФЖМК-СУ е водещ по рейтинг за изминалата година. През изминалия едногодишен период важна част от работата на факултета бе оценката на качеството на преподаване от страна на академичният състав на ФЖМК-СУ и създаване на адекватни условия за развитие на студентите.

Част от усилията на деканския екип и на ръководителите на катедри през отчетния период са били насочени към максимално подпомагане на академичния състав, студентите и докторантите, доколкото е възможно, в участие в проекти и научни изследвания. Веднага трябва да кажем, че преподаватели и докторанти на факултета се включиха активно в организираните от СУ докторантски училища, докторантски школи и четения по Проект „Докторантски център „Св. Кл. Охридски” (ДокЦент) - BG05M2OP001-2.009.0013 „Докторантски център Св. Климент Охридски“ (ДокЦент), както и докторантските четения, организирани от ФЖМК-СУ. Научно-изследователската, публикационната и художествено-творческа дейност на академичния състав на факултета е част от дейностите, които получават ежегодна оценка от МОН. Данните, отчетени за изминалия акредитационен период сочат висока научно- изследователска и публикационна дейност на академичния състав. През този отчетен период бе приет новия Закон за развитие на академичния състав в Р България и това наложи регистрация , попълване на данни и пререгистрация на академичния състав и защитилите докторанти на ФЖМК-СУ в научния и публичния регистър на НАЦИД. Според акредитационния график на СУ за подаване на документацията на факултета за стартиране на процедура по програмна акредитация, ФЖМК и ФФ на СУ м НАОА, през отчетния период бе подготвена и предадена документация за програмна акредитация на направлението - 3.5. Обществени комуникации и информационни науки. Това бе и най-важната задача пред академичния състав за периода. Трябва да благодаря на целия академичен състав, администрацията и техническия персонал, но най- много на работната група за подготовката на докладите.

През ноември 2018 г. приключва Проект BG051PO001-3.3.07-0002 „Студентски практики - Фаза 1“, изпълняван от Министерството на образованието и науката по Оперативна програма „Наука и образование за интелигентен растеж“, с подкрепата на Европейските структурни и инвестиционни фондове. Приоритетната ос "Образование и учене през целия живот" на Оперативна програма е насочена към повишаване качеството на обучение, осигуряване на равен достъп до образование, подобряване на системата за образование в съответствие с нуждите на пазара на труда. Проектът бе с бюджет 37 млн. лева и в него участваха 48 висши училища от страната.

За Софийския университет „Св. Климент Охридски” броят успешно приключили практиката е 3490. ФЖМК отчита много положителен ефект от проекта. Практиките позволяват установяване на трайни партньорства с организации и ведомства, особено полезни за цялостното развитие и практическите умения на студентите, като опознават разнообразна „реална среда“ за прилагане на своите компетенции и така формират адекватни на реалния трудов пазар умения. Броят на студентите от ФЖМК, регистрирали се в платформата на проекта е 526, а успешно приключили практиката си по проекта, в периода октомври 2016 - ноември 2018 г., е 285 души. Имаме и два прекратени договора поради неприсъствие на студенти по време на проверка и двама студенти, отказали се от практика по лични причини. От академичния състав на Факултета в проекта са взели участие 22 души.

*Студенти от ФЖМК, участвали в проект „Студентски практики”, финансиран от ОП РЧР за периода 2016-2018 г.*

|  |  |  |  |  |
| --- | --- | --- | --- | --- |
| Факултет | Професионални направления | Брой регистрирани в системата студенти | Брой студенти, приключили практиката успешно | Брой академични наставници взели участие в проекта |
| Факултет по журналистика и масова комуникация | Обществени комуникации и информационни науки | 526 | **285** | **22** |

Отчет на доц. д-р Николай Михайлов, зам. декан по учебната дейност ОКС „Бакалавър“ и ОКС „Магистър“

• ОБРАЗОВАТЕЛНА ДЕЙНОСТ

Във ФЖМК-СУ има признати хабилитирани преподаватели, които осигуряват обучението на студентите. През изминалия отчетен период има пенсионирани колеги, но състава на факултета бе попълнен с трима нови асистенти и главни асистенти, след спечелени от колегите конкурси. Попълването с нови преподаватели по дисциплините ще допринесе за иновативни методи на обучението, които по- младите ни колеги могат да привнесат в академичните практики.

ФЖМК прави усилия за анализи на данните за особеностите на конкурентната среда и за тенденциите на пазара на труда, на възможностите за привличане на студенти и интереса на студентите към обучението във факултета. Академичният състав винаги е поддържал тясна връзката с потребителите на кадри и изявени практици са канени да преподават в специалностите, по които факултетът обучава студенти. През отчетния период бяха правени промени в учебните планове с цел подобряване на общотеоретичната и специализирана подготовка на студентите. С предстоящата акредитация за периода 2018–2023 г. предлагаме акредитация на една докторска програма „Медии и комуникации“.

През изминалия отчетен период във ФЖМК бе въведена възможността студентите да могат да използват системата СУСИ за електронно заплащане на семестриалните си такси, от 2018г. кандидатстването във ФЖМК-СУ в магистърските програми може да се извършва през електронната система на СУ.

Академичният състав на ФЖМК-СУ е от 42 души преподаватели на основен трудов договор, които са обособени в пет катедри. От тях 26 са хабилитирани преподаватели, а 16 – нехабилитирани. Така ФЖМК изпълнява изискванията на ПУДСУ, според които „Факултетът има най-малко 40 професори, доценти, главни асистенти и асистенти по основно трудово правоотношение с Университета, от които най-малко 20 души са професори и доценти“ (чл. 38, ал. 2). Обучението на студентите в професионално направление 3.5 Обществени комуникации и информационни науки във Факултета по журналистика и масова комуникация се осъществява от висококвалифициран преподавателски състав. Това са водещи специалисти от национален мащаб, с богат теоретичен, практически и педагогически опит. Лекционните курсове се възлагат по възможност основно на хабилитирани преподаватели. Петте катедри на ФЖМК, в които е разпределен академичния състав, са:

- [История и теория на журналистиката](https://www.uni-sofia.bg/index.php/bul/universitet_t/fakulteti/fakultet_po_zhurnalistika_i_masova_komunikaciya/katedri_i_centrove/katedri/istoriya_i_teoriya_na_zhurnalistikata),

- [Пресжурналистика и книгоиздаване](https://www.uni-sofia.bg/index.php/bul/universitet_t/fakulteti/fakultet_po_zhurnalistika_i_masova_komunikaciya/katedri_i_centrove/katedri/preszhurnalistika_i_knigoizdavane),

- [Радио и телевизия](https://www.uni-sofia.bg/index.php/bul/universitet_t/fakulteti/fakultet_po_zhurnalistika_i_masova_komunikaciya/katedri_i_centrove/katedri/radio_i_televiziya),

- [Комуникация, връзки с обществеността и реклама](https://www.uni-sofia.bg/index.php/bul/universitet_t/fakulteti/fakultet_po_zhurnalistika_i_masova_komunikaciya/katedri_i_centrove/katedri/komunikaciya_vr_zki_s_obschestvenostta_i_reklama),

- [Комуникация и аудиовизуална продукция](https://www.uni-sofia.bg/index.php/bul/universitet_t/fakulteti/fakultet_po_zhurnalistika_i_masova_komunikaciya/katedri_i_centrove/katedri/komunikaciya_i_audiovizualna_produkciya).

Звено към структурата на ФЖМК-СУ е и [Центърът за следдипломно професионално и продължаващо обучение](http://www.uni-sofia.bg/index.php/bul/universitet_t/fakulteti/fakultet_po_zhurnalistika_i_masova_komunikaciya/katedri_i_centrove/cent_r_za_sleddiplomno_profesionalno_i_prod_lzhavascho_obuchenie), който допринася за разнообразието на образователните услуги, предоставяни от ФЖМК-СУ.

Обучението на студентите се води основно от академичния състав на факултета и от колети от други факултети на СУ, но преподавателският състав на факултета винаги е включвал видими и утвърдени фигури от практиката на обществените комуникации, които допринасят за по-доброто качество на обучение и по- бързото навлизане на студентите в работна среда.

**Обучението на студентите е в четирите специалности** във ФЖМК-СУ в **ОКС „бакалавър” и „магистър” по**:

* Журналистика,
* Връзки с обществеността,
* Книгоиздаване,

От учебната 2018 - 2019 г. във факултета стартира обучение по нова специалност „Комуникационен мениджмънт” в ОКС „Бакалавър“. През 2016 г. учебната документация на специалността бе приета от АС на СУ „Св. Климент Охридски“.

**Обучението във ФЖМК е подчинено на** **основната образователна цел:**

Да осигури подготовка на висококвалифицирани специалисти /бакалавър и магистър/ в областта на медиите и комуникациите, ПР и публичните комуникации, книгоиздаването и издателските дейности. Обучението във факултета винаги е било насочено към овладяване на професионални умения, необходими за работа на завършващите наши студенти в динамично променящата се среда на комуникациите, издателския бизнес и медиите.

Специализацията, продължаващото обучение, повишаването на квалификацията и учене през целия живот е друга образователна услуга, която ФЖМК предлага. Има курсове като „Фотография” например, които от години се радват на добър прием от страна на кандидатите. Тук би могло да се потърсят неизползвани възможности за разширяване на типовете специализация, за да бъде това една по-ефективна форма на обучение, предлагана от факултета.

**Обучение в ОКС „бакалавър”**

**Кандидатстудентските кампании** обикновено вървят редовно през м. юни. С цел по-добро представяне на кандидатите, за всяка кандидатстудентска кампания за учебна година бе проведена предварителна и редовна сесия. Планираните и обявени места за прием са заемани.

БРОЙ ЗАПИСАНИ СТУДЕНТИ - ОКС "БАКАЛАВЪР" , уч. 2018/ 2019 г.

ЖУРНАЛИСТИКА

|  |  |  |
| --- | --- | --- |
|  | редовно обучение | задочно обучение |
| 1 курс | 81 | 24 |
| 2 курс | 90 | 19 |
| 3 курс | 80 | 32 |
| 4 курс | 64 | 39 |
| *ОБЩО:* | **315** | **114** |

ВРЪЗКИ С ОБЩЕСТВЕНОСТТА

|  |  |  |
| --- | --- | --- |
|  | редовно обучение | задочно обучение |
| 1 курс | 72 | 35 |
| 2 курс | 73 | 28 |
| 3 курс | 70 | 23 |
| 4 курс | 67 | 31 |
| *ОБЩО:* | **282** | **117** |

КНИГОИЗДАВАНЕ

|  |  |
| --- | --- |
|  | редовно обучение |
| 1 курс | 36 |
| 2 курс | 20 |
| 3 курс | 26 |
| 4 курс | 24 |
| *ОБЩО:* | **106** |

КОМУНИКАЦИОНЕН МЕНИДЖМЪНТ

|  |  |
| --- | --- |
|  | редовно обучение |
| 1 курс | 42 |
| 2 курс |  |
| 3 курс |  |
| 4 курс |  |
| *ОБЩО:* | **42** |

ОБЩ БРОЙ ЧУЖДЕСТРАННИ СТУДЕНТИ: 29

ОБЩ БРОЙ СТУДЕНТИ, редовно обучение: 745

ОБЩ БРОЙ СТУДЕНТИ, задочно обучение: 231

СТУДЕНТИ ОБЩО: 976

**Дейностите в отдел „Студенти” са от най-важните дейности** във висшите учебни заведения. Инспекторите се стараят да имат изрядна документация по отношение на студентските досиета. Онлайн плащането на студентските такси във факултета бе прието от страна на студентите и голяма част от тях плащат таксите си онлайн. Електронното въвеждане на данни и часове е една от новите форми за отчетност на преподавателите от тази учебна година. Стремеж на университета, а и на преподавателите е **да увеличават обема на електронните ресурси**, които студентите биха могли да ползват. Това е и една от задачите през осигуряването на ресурси и за студентите от ФЖМК.

**Магистърските програми на ФЖМК**

Магистърските програми на ФЖМК са **за завършилите** ФЖМК **и за завършили извън програмите** на ФЖМК.

**Брой обучавани студенти по специалности**

|  |  |
| --- | --- |
| **2017-2018** | |
| Специалност | ОКС Магистър |
| Връзки с обществеността | 100 |
| Журналистика | 118 |
| Книгоиздаване | 0 |
| **Общо:** | **218** |
| **2018-2019\*** | |
| Специалност | ОКС Магистър |
| Връзки с обществеността | 62 |
| Журналистика | 87 |
| Книгоиздаване | 0 |
| **Общо:** | **149** |

\*Предстои летен прием за учебната година

От учебната 2018/2019 г. ФЖМК предлага две нови МП със зимен прием „Традиционно и дигитално публикуване” и „Дигитални медии и видеоигри“.

Стремежът на деканското ръководство е изплащането на хонорарите от обучението на магистрите да се прави ритмично като се спазват общоуниверситетските правилници. Изискване на СУ е да се извършва ежегодна оценка на магистърските програми за **поддържане на качеството на обучение в съществуващите програми и тяхното финансово осигуряване.**

**2017-2018**

**Записани по магистърски програми:**

|  |  |  |  |
| --- | --- | --- | --- |
| **Магистърска програма** | **ДП** | **Пл.** | **Общо** |
| Продуцентство и креативна индустрия (2 семестъра) | 4 | 18 | 22 |
| Реклама и публична комуникация | 4 | 10 | 14 |
| Журналистика и медии | 3 | 17 | 20 |
| Медиен дизайн | 1 | 9 | 10 |
| Връзки с обществеността | 5 | 41 | 46 |
| Спортна журналистика | 1 | 12 | 13 |
| ***летен прием:*** |  |  |  |
| Онлайн журналистика и медии |  | 6 | 6 |

**2018-2019**

**Записани по магистърски програми:**

|  |  |  |  |
| --- | --- | --- | --- |
| **Магистърска програма** | **ДП** | **Пл.** | **Общо** |
| Продуцентство и креативна индустрия (2 семестъра) | 1 | 17 | 18 |
| Реклама и публична комуникация | 1 | 6 | 7 |
| Журналистика и медии | 2 | 12 | 14 |
| Медиен дизайн | 1 | 2 | 3 |
| Преса и медии | 1 | 3 | 4 |
| Спортна журналистика | 1 | 3 | 4 |
| Дигитални медии и видеоигри |  | 3 | 3 |
| Връзки с обществеността | 2 | 14 | 16 |

**Дипломирани в ОКС „бакалавър“ по специалности:**

|  |  |
| --- | --- |
| **2017-2018** | |
| **Специалност** | **Юли 2018** |
| Връзки с обществеността (р.о.) | 41 |
| Журналистика (р.о.) | 45 |
| Книгоиздаване | 10 |
| Връзки с обществеността (з.о) | 10 |
| Журналистика (з.о.) | 20 |

**Дипломирани в ОКС „магистър“ по специалности**:

|  |  |  |  |
| --- | --- | --- | --- |
| **2016-2017** | | | |
| **Специалност** | **Юли 2017** | **Ноември 2017** | **Общо** |
| Връзки с обществеността | 15 | 25 | 40 |
| Журналистика | 32 | 45 | 77 |
| Книгоиздаване | 1 |  | 1 |
| **Общо:** |  |  | **118** |
| **2017-2018** | | | |
| **Специалност** | **Юли 2018** | **Ноември 2018** | **Общо** |
| Връзки с обществеността | 19 | предстои | 19 |
| Журналистика | 24 | 24 |
| Книгоиздаване | 2 | 2 |
| **Общо:** |  |  | **45** |

Програмите са съобразени с изискванията за Системата **за наблюдение, оценяване, поддържане и усъвършенстване на качеството**. В тази посока и във ФЖМК би трябвало да се положат допълнително усилия. През април има избрана нова Комисия по качеството.

Студентското мнение винаги е било част от оценката на учебните планове и програми. Разширеният декански съвет обсъди и прие на свое заседание мерки за подобряване на учебния процес въз основа на Доклада относно анкетно проучване на мнението на студентите от ОКС „Бакалавър“ от ФЖМК за удовлетвореността от учебния процес.

През отчетния период за факултета приключи успешно процедурата на САНК за изпълнение на препоръките на НАОА по програмната акредитация по професионално направление 3.5. ОКИН за образователна степен „бакалавър“ и „магистър“ през периода 2013 – 2017 г. Това като цяло доведе до повишаването на качеството на обучението и усъвършенстване на изискванията към преподавателския състав.

Заедно с това започна и новата процедура за програмна акредитация за периода 2018 – 2022 г. за професионално направление 3.5. ОКИН за образователна степен „бакалавър“ и „магистър“.

За нуждите на предстоящата програмна акредитация преподавателите и административните сътрудници на факултета подготвиха и предоставиха всички материали, необходими за успешното и оформяне и предаване в срок като активно участваха в изготвянето на необходимите справки. Цялостната необходима документация беше предадена в срок.

ФЖМК се стреми да поддържа постоянни контакти с работодатели и организации, които приемат наши студенти на работа.

**Канцеларията на ФЖМК** поддържа административния оборот на документи чрез системата на СУ „Архимед”. Секретарят на ФЖМК и секретарите на катедри поддържат в добро състояние документацията и архива на ФЖМК.

ОТЧЕТЕН ДОКЛАД

На доц. д-р Ефрем Ефремов,

Зам.декан по международната и научно-изследователската дейност,

За периода : ноември 2017- ноевмри 2018 година

Уважаеми колеги, ще представя резултатите от отчетната година в следните направления:

1. **Докторанти.**

През периода са се обучавали – 109 докторанта.

Отчислени, в този период:

* 29 с право на публична защита. Разпределението по катедри е:
* История и теория на журналистиката – 2 бр.
* Пресжурналистика и книгоиздаване – 11 бр.
* Комуникация, връзки с обществеността и реклама – 5 бр.
* Комуникация и аудиовизуална продукция – 11 бр.
* 2-ма отстранени без право на публична защита**:**

**В момента се обучават 78 докторанта**

* **77** редовно обучение. Разпределението по катедри е :
* История и теория на журналистиката – 8 бр.
* Пресжурналистика и книгоиздаване – 22 бр.
* Радио и телевизия – 7 бр.
* Комуникация, връзки с обществеността и реклама – 19 бр.
* Комуникация и аудиовизуална продукция – 20 бр.
* един на самостоятелна подготовка в катедра Комуникация, връзки с обществеността и реклама

**В процедура за публична защита в момента са 6-ма** докторанта редовно обучение.

* История и теория на журналистиката – 2 бр.
* Радио и телевизия – 1 бр.
* Комуникация и аудиовизуална продукция – 1 бр.
* Комуникация, връзки с обществеността и реклама – 2 бр.

**Защитили докторска степен са 26 докторанта** редовно обучениеи 3 на самостоятелна подготовка**.** Разпределението по катедри е :.

* История и теория на журналистиката – 3 бр.
* Пресжурналистика и книгоиздаване – 6 бр.
* Радио и телевизия – 2 бр.
* Комуникация връзки с обществеността и реклама – 5 бр.
* Комуникация и аудиовизуална продукция – 13 бр.

На Академически съвет с протокол №7 от 28.02.2018 г. е приет учебен план с кредитна система в докторска програма по журналистика – професионално направление 3.5. Обществени комуникации и информационни науки във всички форми на обучение (редовна, задочна и самостоятелна подготовка).

Зачислените от 2018 г. вече се регистрират в студентската информационна система (СУСИ) и получават факултетен номер. Всички протоколи се издават през системата, което им дава възможност да следят докторантското си досие. По този начин се засилва тяхната ангажираност с делата на Факултета и се постига известно уеднаквяване на академичните стандарти.

През този период **1 доцент е придобил научната степен „доктор на науката“.**

Тук искам да благодаря на ръководителите на катедрите, на научните ръководители и на администрацията за добрата организация, при постигането на тези резултати. От значение са и редовните „ Дни на докторанта“, „ Докторантски четения“ и други форми на академичен живот, които спомагат за по бързото интегриране на докторантите ни, както и повишаване на качеството на тяхната научна продукция.

Погледнах доклада от миналата година. Там основно се посочва , че не сме акредитирали докторантските ни програми по новите критерии. Сега сме в период на акредитация, много работа бе свършена и вярвам, че краят ще бъде добър. Втората слабост , която бе изтъкната тогава е, че не е намерен механизъм за адекватно заплащане на преподавателите от държавната стипендия. За съжаление – тази година положението е същото, за което нося своята отговорност.

1. Фонд научни изследвания

Факултетът ни всяка година получава една стандартна сума от около 25 - 30 хиляди лева за подпомагане на научните изследвания. В началото но 2018 , комисия в състав : доц.д-р Ефрем Ефремов, проф.дфн. Христо Кафтанджиев и доц.д-р Орлин Спасов отчете проектите от предната година. Те бяха на 15 на брой и в Ректората нямаха никакви забележки по финансовото изпълнение и научните резултати. Всички проекти бяха разгледани и приети с предадените документи за тяхното отчитане (финансови и научни отчети, експертни карти, отчети по критерии и показатели за наблюдение и отчитане на постигнатите научни резултати). Комисията счита, че крайните научни продукти, публикации и проведени конференции и дискусии са добър резултат от реализираните проекти. Ако събранието желае – имам готовност с разбита справка – кой проект с колко средства е финансиран.

Два месеца по късно,през март тази година, комисия в състав: доц.д-р Ефрем Ефремов,доц,д-р Мария Попов и проф.д-р Чавдар Христов с единодушие прие новите проекти и разпредели сумите за финансирането им. В момента се развиват 10 проекта на наши преподаватели, на стойност 25 638 лева. Убеден съм, че и те ще бъдат отчетени по правилата и няма да има забележки към качеството им, както и към начина по изразходване на средствата

В същото време, във връзка с измененията и допълненията в Правилника за условията и реда на финансиране на научноизследователската дейност и издаване на научни трудове на Софийския университет „Св. Климент Охридски" със средства, отпуснати целево от държавния бюджет по чл. 91, ал. 1, т. 1 и 2 от ЗВО, и по-конкретно чл. 3 (2) точка "б", според която от предоставените средства от MOH за наука една част се разпределят „за издаване на научни трудове от Университетско издателство в съответствие с годишните издателски планове на факултетите, Комисията на ФЖМКкъм Университетския фонд „Научни изследвания” обсъди също така и прие направените предложения за монографии и изследвания за разпределяне на средствата за издаване на научни трудове в размер на 15 746 лв**.** Заглавията на предложените монографии и изследвания са включени в издателския план на ФЖМК за 2018 г**.,** рецензирани са и са определени на конкурсен принцип. Утвърдени са на ФС на ФЖМК по предложения на катедрените съвети, с протокол №5/08.03.2018 г. При нужда – мога да представя детайлна справка за предложените книги за издаване.

1. Студентска и преподавателска мобилност по програма „ Еразъм плюс“.

Нашият факултет е от малкото, които имат два изпита за изпращане на студентите по програмата. Това не е пречка, напротив. Изпращаме мотивирани кандидати, които знаят езика, на който се преподава. Същото важи и за преподавателите.

Характерното за тази година е, че имаме рекорден брой гостуващи студенти по обмен – 26 човека. Иска ми се да вярвам, че това не е случайно, а е в резултат на атрактивните ни програми и нарасналия авторитет на Факултета ни.

ДОКЛАД

ОТНОСНО ИЗВЪРШЕНА СТОПАНСКА ДЕЙНОСТ В ПЕРИОДА НОЕМВРИ`2017 – НОЕМВРИ`2018

1. **Строително-ремонтни дейности**:

* Януари`2018 г. - предоставени са количествно-стойностни сметки относно необходимите капиталови разходи за 2018 г., както следва: довършване на аварийния ремонт на северната фасада и покрива на на сградата на ФЖМК; реконструкция на западното крило на сградата на ФЖМК; ремонт на площадката и аварийното стълбище на партерния етаж в източното крило (пред зала 13); ремонт на амортизираните зали и кабинети на партерния етаж на сградата.
* Периодични срещи с ректора и главния мениджър на Софийски университет инж. Божанин за защита на необходимите капиталови разходи и осигуряване на необходимите средства.
* В резултат е завършен първия етап от аварийния ремонт на северната фасада на сградата и покрива (август`2018). С останалите средства ще бъдат подменени дървените врати в сутерена с нови огнеустойчиви врати, като и площадката пред зала 13, както и др.
* В резултат е договорена и отпусната сума за довършване на западното крило на сградата частично съобразна с изготвената прогнозна количествено-стойностна сметка, която според уверението на университетското ръководство ще бъде осигурена в пълния й размер. Към момента предстои обявяване на обществена поръчка и строително изпълнение.

1. **Поддържащи дейности**:

* Настройка на абонатната станция и обезвъздушаване на отоплителната инсталация.
* Периодична доставка на почистващи материали.
* Доставка на електрически материали – 150 бр. луменисцентни лампи и др.
* Осигурена е извънгаранционна поддръжка на охранителната техника.
* Периодично и основно през летния сезон са извършени бояджийски и други дейности по поддръжка на сградата със закупени от ФЖМК материали и с доброволен труд, положен от дневната смяна портиери.
* Извършвани са профилактика, абонаментен сервиз и техническо обслужване на аварийното осветление, на пожарните кранове и пожароизвестителна система, ел.нагревателните уреди и на пожарогасителите.
* Извършен е редовен абонаментен сервиз и извънгаранционна подръка на климатичната система, на СОТ и виеонаблюдение.
* Очаква се доставка на 4 броя метални гардероби за нуждите на охраната на сградата.

1. **Поддръжка и подмяна на техническото оборудване**:

* Направените заявки за закупуване на техника и части за съществуващата такава според нуждите за дооборудване на зали, заявките на катедри и преподаватели не са изпълнени поради подмяна на фирмите по линия на обществени поръчки. Очаква се сключването на нови договори, след което ще бъдат направени отново предвидените заявки.
* Наличната техника се поддържа периодично в работно състояние от системния администратор инж. Лазаров.

София, Зам. декан по стопанската част:

Проф. д-р Чавдар Христов

Специално искам да благодаря на ръководителите на катедри и администрацията на ФЖМК за работата им през изминалата година. Имаме успехи, но има доста проблеми, които трябва да бъдат решени. Правят се и общоуниверситетски опити за стандартизиране на процедури и дейности, като ФЖМК-СУ се опитва да бъде част от общия процес на управление на обучението в университета.

Декански съвет на ФЖМК-СУ:

доц. д-р Теодора Петрова

доц. д-р Ефрем Ефремов

проф. д-р Чавдар Христов

доц. д-р Николай Михайлов.

26.11.2019

София